Ula di tezrawt n majister i yexdem Ɛmer Lɛufi ɣef tmezgunt n Muḥya, tettban-d deg-s la récriture s umyeḍres, s usemres n tsuqilt akked umsasi. Deg umahil n umsasi i yexdem Muḥya i uḍris i yura umaru afṛansis Molière di tmezgunt-is “le médecin malgré lui” ibeddel-as isem yerra-t “Si Leḥlu”. Ad d-naf deg-s belli yessemres aɣanib d tḥerciwin-ines akken ad dyessiweḍ ayen i yebɣa amek i yebɣa, yerna yugem-d si timawit imi yessemres inzan, tamedyazt d temseɛṛaq2.